smcproject/ml-wiki-sentences huggingface dataset:
കുറിപ്പുകൾ അവലംബം Further reading Mitton, G.E., The Lost Cities of Ceylon , J.Murray, London 1916 Perera, L.H.H., Additional chapters to H.W. Codrington's A short history of Ceylon , Macmillan, London 1952.
External links An extensive online resource on Sri Lankan history, containing the Mahavamsa, Culavamsa, and numerous historical works.
A site on the now-lost cities of Ruhuna.
A site about the Bagan Kingdom.
The Culavamsa: Being the More Recent Part of the Mahavamsa , W. Geiger
പരാക്രമസമുദ്ര ഇംഗ്ലീഷ് വിലാസം https://ml.wikipedia.org/wiki/Parakrama_Samudra
മദ്ധ്യ ശ്രീലങ്കയിലെ ഒരു മനുഷ്യനിർമ്മിത തടാകമാണ് പോളൊന്നാറുവയിലെ പരാക്രമസമുദ്ര .
ഇരുപത്തിരണ്ട് ചതുരശ്രകിലോമീറ്റർ ചുറ്റളവിൽ കിടക്കുന്ന ഈ തടാകം സമകാല പോളൊന്നാറുവയിലേ പ്രധാന ജലസ്ത്രോതസ്സാണ്.
വൃഷ്ടിപ്രദേശത്തുനിന്നുള്ള ചെറുചാലുകൾ ഉൾപ്പെടെ സ്വന്തമായി ഒരു ഇക്കോസിസ്റ്റം തന്നെ സൃഷ്ടിച്ചിട്ടുള്ള പരാക്രമസമുദ്ര പ്രദേശത്തെ ജനങ്ങളുടെ ദൈനംദിനാവശ്യങ്ങൾക്കും കൃഷിക്കും മത്സ്യബന്ധനത്തിനും ഒക്കെയുള്ള ഏക ആശ്രയമായി ഇന്നും തുടരുന്നു.
അതിനാൽതന്നെ കഴിഞ്ഞ ഇരുപതുവർഷത്തിനുള്ളിൽ ഈ പരിസരത്തുണ്ടായ ക്രമാതീതമായ ജനവർദ്ധന തടാകത്തിന്റെ പാരിസ്ഥിതിക സന്തുലിതത്തിന് ഭീഷണിയായി തുടങ്ങിയിട്ടുമുണ്ട്.
പരാക്രമസമുദ്രയിലെ ജലസംരക്ഷണത്തിനുവേണ്ടി അൻഗംമെഡില്ല ദേശീയോദ്യാനം 2006 ജൂൺ 6 ന് ഇത് നിലവിൽ വന്നു.
പരാക്രമസമുദ്രയിൽ ജലസംരക്ഷണത്തിനായി അണക്കെട്ട് നിർമ്മിച്ചിട്ടുണ്ട്.
പ്രധാന അണക്കെട്ടിലെ മർദ്ദം കുറയ്ക്കാനായി അഞ്ച് ജലസംഭരണികൾ കൂടി നിർമ്മിച്ചിട്ടുണ്ട്.
തോപ വേവ , ഇറമുദു വേവ , ദുംബുതുലു വേവ , കലഹംഗല വേവ , ഭു വേവ എന്നിവയാണ് ഈ ജലസംഭരണികൾ.
19-ാം നൂറ്റാണ്ടിന്റെ പകുതിയിൽ പരാക്രമസമുദ്രയുടെ പുനഃനിർമ്മാണം നടത്തിയപ്പോൾ തോപ വേവയിലെ ജലം ഭു വേവയിലേയ്ക്ക് ഒഴുകാനാരംഭിച്ചു.
ഭു വേവയിലേയ്ക്ക് ജലം ഒഴുകുന്നത് തടയാനായി ഇഞ്ചിനീയർ ഒരു താല്ക്കാലിക അണക്കെട്ട് നിർമ്മിക്കുകയുണ്ടായി.
ഈ താല്ക്കാലിക അണക്കെട്ട് പിന്നീട് സ്ഥിരവഴിയായിതീരുകയും  ഈ വഴി പരാക്രമസമുദ്രയിൽ നിന്നും കലഹംഗല വേവയേയും ഭു വേവയേയും വേർതിരിച്ചു.
ഇന്ന് പരാക്രമസമുദ്രയിലെ അണക്കെട്ടിന് 14 കിലോമീറ്റർ നീളവും 12.2 മീറ്റർ ഉയരവും 25 അടി താഴ്ചയുമുണ്ട്.
ഈ അണക്കെട്ട് 5350 ഏക്കർ വിസ്തീർണ്ണത്തിൽ വ്യാപിച്ചുകിടക്കുന്നു.
അണക്കെട്ട് അവസാനിക്കുന്നയിടത്ത് അൻഗമെഡില്ല എന്നു പേരുള്ള ഒരു കനാൽ കൂടി നിർമ്മിച്ചിട്ടുണ്ട്.
ഈ സ്ഥലത്താണ് അമ്പൻ ഗംഗ നദി പരാക്രമസമുദ്ര യിലേയ്ക്കൊഴുകുന്നത് .
നാലാം നൂറ്റാണ്ടിൽ ചെറുതായി ഉണ്ടായിരുന്ന തടാകം പന്ത്രണ്ടാം നൂറ്റാണ്ടിൽ രാജ്യതലസ്ഥാനം പോളൊന്നാറുവയിലേക്ക് മാറിയപ്പോൾ വളരെ വലുതായി വിപുലപ്പെടുത്തുകയായിരുന്നു.
പോളൊന്നാറുവ കാലഘട്ടത്തിൽ ശ്രീലങ്കയിലെ പോളൊന്നാറുവ ആസ്ഥാനമാക്കി രാജ്യംഭരിച്ച ആദ്യത്തെ സിംഹളരാജാവ് വിജയബാഹുവിന്റെ പൌത്രനായ പരാക്രമബാഹു ഒന്നാമന്റെ കാലത്താണ് (1153-1186) ഈ നിർമ്മാണം നടക്കുന്നത്.
പരാക്രമബാഹു നിർമ്മിച്ച സമുദ്രത്തോളം പോന്ന തടാകം എന്നതിൽ നിന്നാവും പരാക്രമസമുദ്ര എന്ന പേരുണ്ടായത്.
പ്രകൃതി മഴയായി നൽകുന്ന ഒരു തുള്ളി വെള്ളം പോലും മനുഷ്യനന്മയ്ക്കായി ഉപകാരപ്പെടാതെ പോകരുത് എന്ന് അദ്ദേഹത്തിന് നിർബന്ധമുണ്ടായിരുന്നു .
അവലംബം പുറം കണ്ണി പരാക്രമസമുദ്ര എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
പരാഗം ഇംഗ്ലീഷ് വിലാസം https://ml.wikipedia.org/wiki/Pollen എപിസിർഫസ് ബാൽട്രീറ്റസ് എന്ന പ്രാണിയുടെ മുഖത്തും കാലുകളിലും പരാഗരേണുക്കൾ പറ്റിയിരിക്കുന്നു.
വിത്തുല്പാദിപ്പിക്കുന്ന ചെടികളുടെ പുംബീജകോശങ്ങൾ അടങ്ങിയ സൂക്ഷ്മമോ ചെറുതോ ആയ തരികളെയാണു് പരാഗം അഥവാ പരാഗരേണുക്കൾ അഥവാ പൂമ്പൊടി എന്നു പറയുന്നതു്.
പൂമ്പൊടിയിലെ തരികൾ സ്വതേ കട്ടികൂടിയ ഒരു ആവരണത്താൽ പൊതിഞ്ഞിരിക്കും.
പുഷ്പിക്കുന്ന സസ്യങ്ങളിൽ, പരാഗണം വഴി കേസരങ്ങളിൽ നിന്നും ജനിപുടങ്ങളിൽ എത്തിച്ചേരുന്നതുവരെ പരാഗരേണുക്കളെ സംരക്ഷിക്കുന്നതിനു് ഈ കവചം സഹായിക്കുന്നു.
പരാഗത്തിന്റെ ആന്തരവും ബാഹ്യവുമായ ഘടന പരിണാമശാസ്ത്രത്തിലും ജനിതകഗവേഷണത്തിലും ഏറെ പ്രാധാന്യമുള്ള ഒരു ഘടകമാണു്.
അതുകൊണ്ടു് ദശലക്ഷക്കണക്കിനു വരുന്ന സസ്യ ഇനങ്ങളുടെ പരിണാമസാധുതയുള്ള വർഗ്ഗീകരണത്തിൽ പരാഗരേണുക്കളുടേയും അവ ഉൾപ്പെടുന്ന പുഷ്പങ്ങളുടേയും അവയുടെ പരിണതരൂപമായ വിത്തുകളുടേയും പഠനം അതിപ്രധാനമാണു്.
പരാഗ്‌പൂർ, പഞ്ചാബ്
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് പരാഗ്‌പൂർ.
ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് പരാഗ്‌പൂർ സ്ഥിതിചെയ്യുന്നത്.
പരാഗ്‌പൂർ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് പരാഗ്‌പൂർ ൽ 21 വീടുകൾ ഉണ്ട്.
ആകെ ജനസംഖ്യ 123 ആണ്.
ഇതിൽ 67 പുരുഷന്മാരും 56 സ്ത്രീകളും ഉൾപ്പെടുന്നു.
പരാഗ്‌പൂർ ലെ സാക്ഷരതാ നിരക്ക് 59.35 ശതമാനമാണ്.
പരാഗ്‌പൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 18 ആണ്.
ഇത് പരാഗ്‌പൂർ ലെ ആകെ ജനസംഖ്യയുടെ 14.63 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 66 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 41 പുരുഷന്മാരും 25 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 100 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 83.33 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
പരാഗ്‌പൂർ ലെ 28  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 21 - - ജനസംഖ്യ 123 67 56 കുട്ടികൾ (0-6) 18 10 8 പട്ടികജാതി 28 14 14 പട്ടിക വർഗ്ഗം 0 0 0 സാക്ഷരത 59.35 % 58.9 % 41.1 % ആകെ ജോലിക്കാർ 66 41 25 ജീവിതവരുമാനമുള്ള ജോലിക്കാർ 66 41 25 താത്കാലിക തൊഴിലെടുക്കുന്നവർ 55 30 25 ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ പുറത്തേക്കുള്ള കണ്ണികൾ ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ അവലംബങ്ങൾ
ബുലാകി ശർമ്മ ഇംഗ്ലീഷ് വിലാസം https://ml.wikipedia.org/wiki/Bulaki_Sharma
2016 ലെ കേന്ദ്ര സാഹിത്യ അക്കാദമി പുരസ്കാരം നേടിയ രാജസ്ഥാൻ ചെറുകഥാകൃത്താണ് ബുലാകി ശർമ്മ .
മുർദ്ജാത് ആർ ദുജൂ കഹാനിയാൻ (ചെറുകഥ)എന്ന ചെറുകഥാ സമാഹാരത്തിനായിരുന്നു പുരസ്കാരം.
കൃതികൾ മുർദ്ജാത് ആർ ദുജൂ കഹാനിയാൻ പുരസ്കാരങ്ങൾ കേന്ദ്ര സാഹിത്യ അക്കാദമി പുരസ്കാരം 2016 അവലംബം ↑
ബുറുശോ ജനത ഇംഗ്ലീഷ് വിലാസം https://ml.wikipedia.org/wiki/Burusho_people
വടക്കൻ പാകിസ്താനിലെ ഇന്ത്യയിൽ നിന്നു കയ്യേറിയ ഗിൽജിറ്റ്-ബാൾട്ടിസ്ഥാൻ (ഈ സ്ഥലം ഔദ്യോഗികമായി ഇന്ത്യൻ മാപ്പിലുള്ള പ്രദേശമാകുന്നു) താഴ്‌വരയിലെ ഹൻസ വാലി .
നഗർ വാലി, ചിത്രൽ ജില്ല എന്നിവിടങ്ങളിൽ താമസിക്കുന്ന ജനങ്ങളെയാണ് ബുറുശോ (Burusho ) അല്ലെങ്കിൽ ബ്രശോ (Brusho) ജനങ്ങൾ എന്ന് വിളിക്കുന്നത് - Burusho people.
മുഖ്യമായും മുസ്ലിം ജനവിഭാഗങ്ങളാണ് ഇവർ.
ബുറുശസ്‌കി ഭാഷയാണ് ഇവർ സംസാരിക്കുന്നത്.
ഹൻസ ഹൻസയുടെ പതാക.
ഹൻസയിലെ ഒരു വൃദ്ധ, കരീമാബാദ്‌
വടക്കൻ പാകിസ്താനു സമീപം അവരുടെ ഇന്ത്യയിൽ നിന്നുള്ള കയ്യേറ്റ പ്രദേശമായ കാറക്കോറം പർവ്വതനിരകളിലെ ഹൻസ താഴ്‌വരയിൽ താമസിക്കുന്ന തദ്ദേശീയരായ ഗോത്രജനവിഭാഗങ്ങളാണ് ഹൻസകുറ്റ്‌സ് (Hunzakuts) - ഹൻസ ജനങ്ങൾ മുൻ കാലത്ത് രാജഭരണ പ്രവിശ്യയായിരുന്ന ഹൻസ വാലിയിലെ നിവാസികളാണ് ഇവർ.
നാലാം നൂറ്റാണ്ടിൽ മഹാനായ അലക്‌സാണ്ടർ ചക്രവർത്തിയുടെ സൈന്യത്തിന്റെ കൂടെ ഈ മേഖലയിൽ വന്ന മാസിഡോണിയൻ സൈനികരുടെ സന്തതികളാണ് ബുറുശോ ഗോത്രങ്ങളിലെ ചിലർ എന്ന് ജനസാമാന്യം വിശ്വസിക്കുന്നുണ്ട്.
ഇതുവരെ സമഗ്രമായ ഒരു ഡിഎൻഎ ഗവേഷണവും ഇവരുടെ കാര്യത്തിൽ നടന്നിട്ടില്ല.
സഹസ്രാബ്ദങ്ങളായി  ഇവിടെ അധിവസിക്കുന്ന വിവിധ  ഗോത്രങ്ങളെ കുറിച്ച് വിശദമായ പഠനങ്ങൾ നടന്നിട്ടില്ല.
ഹൻസ ജനങ്ങൾ, ഇന്ന് നിലവിലുള്ള ഏതെങ്കിലും വംശീയ വിഭാഗങ്ങളുമായി ജനിതക, സ്വര, ഭാഷാ പരമായ വേരുകൾ ബന്ധിക്കുന്നതായി നിർണായകമായ തെളിവുകൾ ലഭ്യമായിട്ടില്ല.
ചരിത്രപരമായ പ്രദേശമായ ഹൻസ, നിലവിലെ പാകിസ്താന്റെ വടക്കൻ പ്രദേശങ്ങൾ നൂറ്റാണ്ടുകൾക്ക് അപ്പുറം വിവിധ ഗോത്രങ്ങൾ കൂട്ട കുടിയേറ്റങ്ങളും തർക്കങ്ങൾ നടന്നതായി ചരിത്രങ്ങൾ വ്യക്തമാക്കുന്നുണ്ട്.
ഈ മേഖലയിലെ ജനങ്ങൾ നൂറ്റാണ്ടുകളായി ചരിത്രപരമായ തങ്ങളുടെ പാരമ്പര്യങ്ങൾ ഒരു തലമുറയിൽ നിന്ന് മറ്റൊന്നിലേക്ക് വിവരിച്ച് നൽകിയതായി വ്യക്തമാക്കുന്നുണ്ട്.
അവരുടെ വംശപരമ്പര നിലനിർത്താനുള്ള ശ്രമത്തിലാണ് ഇത്.
പിതൃ പൂർവ്വീക പരമ്പരയുടെ അടിസ്ഥാനത്തിൽ വ്യത്യസ്ത വംശീയ വിഭാഗങ്ങളായി പ്രധാനമായും ഈ പ്രദേശത്ത് നാല് വിഭിന്ന വിഭാഗങ്ങളാണുള്ളത്.
വാഖാൻ/ അഫ്ഖാൻ കോറിഡറിലെ പാമിർ മേഖലയിൽ വസിക്കുന്ന ഖുറുകുത്സ്.
ഉപഭൂഖണ്ഡത്തിലെ ഇൻഡസ് മേഖലയിൽ നിന്ന് കൂടിയേറിയവരെന്ന് പറയപ്പെടുന്ന ബുറൂങ്.
ബൽക്കൻ, കിഴക്കൻ യൂറോപ്പ്യൻ വംശീയ കുടിയേറ്റക്കാരായ ഡിറാമിറ്റിങ്, ബാരാറ്റലിങ് എന്നീ വംശങ്ങളാണ് ഇവ.
കുലത്തിന് അനുസരിച്ചുള്ള വർഗ്ഗീകരണത്തന് പുറമെ, വിവിധ ക്ലാസുകളായി തിരിച്ചിട്ടുണ്ട്.
രാജ്യം ഭരിച്ചിരുന്ന വസീർ കുടുംബം ഉൾപ്പെടെ, ട്രാൻങ്ഫാ, അകാബിർടിങ് എന്നി വിഭാഗങ്ങളായിരുന്നു ഗ്രാമ മുഖ്യൻമാരായിരുന്നത്.
ബേറ്, സിസ് ഗ്രൂപ്പുകൾ യുദ്ധ പോരാളികളും ബലഡ്കുയോസ് മൃഗപാലകരുമായിരുന്നു.
കൂടാതെ മറ്റു ഗ്രൂപ്പുകളും ഉണ്ടായിരുന്നു.
ബെറിക്കോ വിഭാഗങ്ങൾ സംഗീതജ്ഞരായിരുന്നു.
ബെറിക്കോയുടെ മറ്റൊരു ശാഖ വർത്തമാന കാല ഇന്ത്യൻ കശ്മീരിൽ നിന്ന് പലായനം ചെയ്തവരാണ്.
ഹൻസ ജനങ്ങളിൽ നല്ലൊരു വിഭാഗവും നിസാറി ഇസ്മായീലി ശിയാ മുസ്ലിംകളാണ്.
പാകിസ്താനിലെ മറ്റു ജില്ലകളെ അപേക്ഷിച്ച് താരതമ്യേന ഉയർന്ന സാക്ഷരതാനിരക്കാണ് ഹൻസ മേഖലയിലും ഹൻസ ജനങ്ങൾക്കുമുള്ളത്.
പാകിസ്താനിലെ പ്രധാന വിനോദ സഞ്ചാര കേന്ദ്രമാണ് ഹൻസ മേഖല.
പല ആഭ്യന്തര, വിദേശ സഞ്ചാരികൾ പ്രദേശത്തെ മനോഹരവും അതിശയകരവുമായ മലകളും പ്രകൃതിഭംഗിയും ആസ്വദിക്കാൻ ഇവിടെ എത്തുന്നുണ്ട്.
ഈ ജില്ലയിൽ നിരവധി നൂതനമായ സൗകര്യങ്ങളുണ്ട്.
തികച്ചും ഏഷ്യൻ നിലവാരത്തിൽ മുന്നേറുന്ന പ്രദേശമാണിത്.
പ്രാദേശിക ഐതിഹ്യം അനുസരിച്ച്, കാലഹരണപ്പെട്ട ഷാൻഗ്രി ലാ രാജഭരണ കൂടത്തിന്റെ ഭാഗമായിരുന്നു ഹൻസ.
ഹൻസ ജനങ്ങളുടെ ആയുർ ദൈർഘ്യം ശ്രദ്ധിക്കപ്പെട്ടിട്ടുണ്ട്.
120 വയസ്സാണ് ഹൻസ താഴ്വരക്കാരുടെ ശരാശരി ആയുർദൈർഘ്യം.
താഴ്വരയിലെ കാലാവസ്ഥയും പരിതഃസ്ഥിതിയുമെല്ലാം ജനങ്ങളുടെ ആരോഗ്യത്തെയും സൌന്ദര്യത്തെയും സ്വാധീനിക്കുന്നുണ്ട്.
പ്രകൃതിയുമായി ഇണങ്ങിച്ചേർന്നുള്ള ജീവിതമാണ് ഇവർ നയിക്കുന്നത്.
ഒരു തരത്തിലുമുള്ള രാസവസ്തുക്കളും ചേരാത്ത ഭക്ഷണമാണ് ഇവർ കഴിക്കുന്നത്.
87,500 ആണ് ഹൻസ താഴ്വരയിലെ ജനസംഖ്യ.
അപ്പർ ഹൻസയെ തദ്ദേശവാസികൾ ഗോജൽ എന്നാണ് വിളിക്കുന്നത്.
ഇവിടെയുള്ള ജനങ്ങളുടെ പൂർവ്വീകർ യഥാർത്ഥ ഹന്‌സ പ്രദേശത്ത് നിന്ന് ജലസേചനത്തിനും അതിർത്തി പ്രതിരോധത്തിനുമായി ചൈന, അഫ്ഗാനിസ്ഥാൻ എന്നിവയുടെ അതിർത്ഥികളിലേക്ക് മാറി താമസിച്ചതാണ്.
ഇവിടെയുള്ളവർ വാഖി ഭാഷയുടെ വകഭേദവും സംസാരിക്കും.
ഇവിടത്തെ മല പ്രദേശങ്ങളിലെ സമൂഹങ്ങളുമായുള്ള സമ്പർക്കം കാരണം അപ്പർ ഹൻസ വാസികൾക്കിടയിൽ ബുറുശസ്‌കി ഭാഷയ്ക്ക് പുറമെ ഡാരി, തജികി ഭാഷകളുടെ സ്വാധീനവുമുണ്ട്.
ശിന ഭാഷ സംസാരിക്കുന്നവർ ഹൻസയുടെ തെക്കൻ ഭാഗത്ത് ജീവിക്കുന്നുണ്ട്.
ഇവർ ചിലാസ്, ഗിൽഗിറ്റ്, പാകിസ്താനിലെ കയ്യേറ്റ പ്രദേശങ്ങളായ ശിന സംസാരിക്കുന്ന മറ്റു ഭാഗങ്ങഴളിൽ നിന്നും വന്നവരാണ് ഇവർ.
ബുറൈദ ഇംഗ്ലീഷ് വിലാസം https://ml.wikipedia.org/wiki/Buraidah
സൗദി അറേബ്യയുടെ വടക്ക് ഭാഗത്ത് സ്ഥിതി  ചെയ്യുന്ന ഒരു നഗരമാണ് ബുറൈദ .
അൽ-ഖസീം പ്രവിശ്യയുടെ തലസ്ഥാനം കൂടിയായ ഈ നഗരം അറേബ്യൻ ഉപദ്വീപിന്റെ ഹൃദയ ഭാഗത്താണ് സ്ഥിതി ചെയ്യുന്നത്.
സൗദി അറേബ്യയിലെ പ്രശസ്ത വ്യാപാര കേന്ദ്രമാണ് ബുറൈദയിലെ പഴം , പച്ചക്കറി മൊത്ത വ്യാപാര കേന്ദ്രം.
വേനൽക്കാല ഉത്സവം
സൗദിയിൽ വേനൽ അവധിക്കാലം ആരംഭിക്കുന്നതോടെ ബുറൈദയിൽ ഖസീം ടൂറിസം പ്രമോഷൻ കൗൺസിൽ സംഘടിപ്പിക്കുന്ന ആഘോഷമാണ് ബുറൈദ സമ്മർ ഫെസ്റ്റിവൽ.
ബുറൈദയിൽ  കിങ് അബ്ദുല്ല സ്‌റ്റേഡിയത്തിൽ പരമ്പരാഗത നൃത്തവും പാട്ടുമായി ഒരു മാസക്കാലം ആഘോഷം നീണ്ടു നിൽക്കും.
ആരോഗ്യം, റോഡ് ട്രാഫിക്, സേഫ്റ്റി സർവീസ് എന്നീ വകുപ്പുകളുടെ ദൃശ്യാവിഷ്‌കാരത്തോടെയുള്ള ബോധവത്കരണ പരിപാടിയും ത്രസിപ്പിക്കുന്ന കായികപ്രകടനങ്ങളും വാഹനാഭ്യാസങ്ങളുമടക്കം വൈവിധ്യമാർന്ന പരിപാടികൾ ഫെസ്റ്റിവലിന്റെ ഭാഗമായി അരങ്ങേറും അവലംബം
ബുറോവ-പൈൻ മൗണ്ടൻ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Burrowa-Pine_Mountain_National_Park
ബുറോവ-പൈൻ മൗണ്ടൻ ദേശീയോദ്യാനം ആസ്ത്രേലിയയിലെ വിക്റ്റോറിയയിലെ ഹ്യൂ മേഖലയിലെ ഒരു ദേശീയോദ്യാനമാണ്.
18,400 ഹെക്റ്റർ പ്രദേശത്തായി ഇത് വ്യാപിച്ചു കിടക്കുന്നു.
മെൽബണിൽ നിന്നും വടക്കു-കിഴക്കായി 315 കിലോമീറ്ററും അൽബുറി-വൊഡോങയിൽ നിന്നും കിഴക്കായി 120 കിലോമീറ്റർ അകലെയുമാണ് ഈ ദേശീയോദ്യാനം.
ബുലാ ചൗധരി ഇംഗ്ലീഷ് വിലാസം https://ml.wikipedia.org/wiki/Bula_Choudhury ബുലാ ചൗധരി
ഇന്ത്യയുടെ മുൻ വനിതാ നീന്തൽ ദേശീയ ചാമ്പ്യനാണ് ബുലാ ചൗധരി ഇംഗ്ലീഷ് : Bula Chowdhury (ജനനം : 2 ജനുവരി 1970 ).
ജിബ്രാൾട്ടർ, കാതലീന, കൂക്ക് സ്ട്രീറ്റ് , ഇന്ത്യയ്ക്കും ശ്രീലങ്കയ്ക്കുമിടയിലെ പാൾക്ക് സ്ട്രീറ്റ്  തുടങ്ങി ഏഴു കടലുകളും നീന്തിക്കടന്ന ആദ്യ വനിത എന്ന ബഹുമതി ബുലാ ചൗധരിക്കാണ്.
1989 ലും 1999 ലും ഇംഗ്ലീഷ് ചാനൽ രണ്ട തവണ നീന്തി കടന്ന ബുലായ്ക്ക് 1990 ലെ അർജ്ജുന പുരസ്കാരവും പത്മശ്രീയും ലഭിച്ചിട്ടുണ്ട്.
പശ്ചിമ ബംഗാളിലെ നന്ദൻപൂർ മണ്ഡലത്തിൽ നിന്ന് സി.പി.ഐ.എം സ്ഥാനാർത്ഥിയായി നിയമ സഭയിലേക്കും തെരഞ്ഞെടുക്കപ്പെട്ടിരുന്നു.
അഞ്ചാം വയസ്സിൽ നീന്തൽകുളത്തിലിറങ്ങി.
ഒമ്പതാം വയസിൽ ദേശീയ നീന്തൽ ചാമ്പ്യൻഷിപ്പിൽ ആറു സ്വർണം നേടി.
12ാം വയസ്സിൽ ഇന്ത്യയുടെ സീനിയർ ടീമിലിടം കണ്ടെത്തി.
1982 മുതൽ 92 വരെ 100 മീ, 200 മീ.
ബട്ടർഫ്‌ളൈ ഇനത്തിൽ എതിരില്ലാത്ത ജേതാവായിരുന്നു.
രണ്ടു തവണയായി സാഫ് ഗെയിംസിൽ പത്തു സ്വർണം നേടി.
'ഫാൾഡ് ബേ' എന്ന ദക്ഷിണാഫ്രിക്കയിലുള്ള കടലിടുക്കുൾപ്പെടെ അഞ്ചു വൻകരയും നീന്തിയ ഏക വനിതയാണ്.
പുരസ്കാരങ്ങൾ പത്മശ്രീ അർജ്ജുന പുരസ്കാരം അവലംബം ↑ {{ cite news }} : Check date values in: | accessdate= ( help ) ↑ {{ cite news }} : Check date values in: | accessdate= ( help )
ബുലവായോ ഇംഗ്ലീഷ് വിലാസം https://ml.wikipedia.org/wiki/Bulawayo
ആഫ്രിക്കൻ രാജ്യമായ സിംബാബ്‌വെയിലെ വൻ നഗരങ്ങളിലൊന്നാണ് ബുലവായോ .
രാജ്യതലസ്ഥാനമായ ഹരാരെ കഴിഞ്ഞാൽ രാജ്യത്തെ ഏറ്റവും വലിയ നഗരവും ഇതുതന്നെ.
ഹരാരെയ്ക്ക് 439 കിലോമീറ്റർ തെക്കുപടിഞ്ഞാറ് മാറ്റെബെലാന്റ് പ്രവിശ്യയിലാണ് ബുലവായോ നഗരം സ്ഥിതി ചെയ്യുന്നത്.
സിംബാബ്‌വെയുടെ വ്യാവസായിക തലസ്ഥാനമായി അറിയപ്പെട്ടിരുന്ന ബുലവായോ സിംബാബ്‌വെ റെയിൽവെയ്സ് ഉൾപ്പെടെ നിരവധി പൊതുമേഖലാസ്ഥാപനങ്ങളുടെ ആസ്ഥാനമാണ് .
ആറരലക്ഷം ആളുകൾ താമസിക്കുന്ന ബുലവായോ നഗരത്തിൽ മികച്ച ഗതാഗത സംവിധാനങ്ങളാണുള്ളത് .
ഒരു രാജ്യാന്തര വിമാനത്താവളവും ഇവിടെ സ്ഥിതി ചെയ്യുന്നു.
സിംബാബ്‌വെ ക്രിക്കറ്റ് ടീമിന്റെ ഹോംഗ്രൗണ്ടുകളിലൊന്നായ ക്വീൻസ് സ്പോർട്സ് ക്ലബ് സ്റ്റേഡിയം ഇവിടെയാണ് സ്ഥിതി ചെയ്യുന്നത്.
വിക്ടോറിയ വെള്ളച്ചാട്ടം ഉൾപ്പെടെ നിരവധി വിനോദസഞ്ചാരകേന്ദ്രങ്ങൾ ബുലവായോയ്ക്ക് സമീപത്തായി നിലകൊള്ളുന്നു.
വിക്കിവൊയേജിൽ നിന്നുള്ള ബുലവായോ യാത്രാ സഹായി Cricinfo
ബുലന്ത് എജവിത്
നാലുവട്ടം തുർക്കിയുടെ പ്രധാനമന്ത്രിയായിരുന്ന രാഷ്ട്രീയനേതാവാണ് മുസ്തഫ ബുലന്ത് എജവിത് (1925 മേയ് 28 , ഇസ്താംബൂൾ – 2006 നവംബർ 5 , അങ്കാറ ).
രാഷ്ട്രീയനേതാവ് എന്നതിനു പുറമേ കവി , എഴുത്തുകാരൻ, പരിഭാഷകൻ, പത്രപ്രവർത്തകൻ എന്നീ നിലകളിലും പ്രശസ്തനായിരുന്നു എജവിത്.
ആദ്യം റിപ്പബ്ലിക്കൻ പീപ്പിൾസ് പാർട്ടിയുടെ നേതാവായി മൂന്നു വട്ടം ചെറിയ കാലയളവുകളിൽ പ്രധാനമന്ത്രിയാകുകയും പിൽക്കാലത്ത് ഡെമോക്രാറ്റിക് ലെഫ്റ്റ് പാർട്ടി രൂപീകരിച്ച് കക്ഷിയെ അധികാരത്തിലെത്തിക്കുകയും ചെയ്തു.
1957-ൽ തുർക്കി രാഷ്ട്രീയത്തിലിറങ്ങിയ അദ്ദേഹം, തുടർന്നുള്ള അരനൂറ്റാണ്ടുകാലം മദ്ധ്യ-ഇടതുപക്ഷ രാഷ്ട്രീയധാരയുടെ നെടുംതൂണായിരുന്നു.
അങ്കാറയിലെ ഒരു വൈദ്യശാസ്ത്രപ്രൊഫസറൂടെ പുത്രനായിരുന്ന അദ്ദേഹം ബിരുദപഠനത്തിനു ശേഷം പരിഭാഷകനായി ജോലി ചെയ്തു.
അമേരിക്കയിലായിരുന്ന കാലത്ത്, 1950കളുടെ മദ്ധ്യത്തിൽ ഒരു അമേരിക്കൻ പത്രത്തിനു വേണ്ടി ലേഖകനായി.
പ്രധാനമന്ത്രിപദത്തിലേക്ക് ജിമ്മി കാർട്ടറും ബുലന്ത് എജവിത്തും - 1978-ലെ ചിത്രം
1957-ൽ റിപ്പബ്ലിക്കൻ പീപ്പിൾസ് പാർട്ടിയിലൂടെ രാഷ്ട്രീയത്തിലെത്തി.
1971-73 കാലഘട്ടത്തിലെ പട്ടാളഭരണത്തിനു ശേഷം 1973 ഒക്ടോബറിൽ നടന്ന പൊതുതിരഞ്ഞെടുപ്പിൽ റിപ്പബ്ലിക്കൻ പീപ്പിൾസ് പാർട്ടിയെ നയിച്ചത് എജവിത് ആയിരുന്നു.
തുടർന്ന് 1974 ജനുവരിയിൽ, നെജ്മത്തിൻ എർബകാന്റെ നേതൃത്വത്തിലുള്ള നാഷണൽ സാൽവേഷൻ പാർട്ടിയുമായി കൂട്ടുചേർന്ന് റിപ്പബ്ലിക്കൻ പീപ്പിൾസ് പാർട്ടി, സർക്കാർ രൂപീകരിക്കുകയും എജവിത് പ്രധാനമന്ത്രിയാകുകയും ചെയ്തു.
എന്നാൽ രാഷ്ട്രീയസഖ്യം അതേ വർഷം തന്നെ പിളരുകയും എജവിത് പുറത്താകുകയും ചെയ്തു.
ഇതിനു ശേഷം 1977-ലും 1979-ലും രണ്ടു കൂട്ടുകക്ഷിമന്ത്രിസഭകൾ എജവിത്തിന്റെ നേതൃത്വത്തിൽ രൂപീകരിക്കപ്പെട്ടെങ്കിലും ഒന്നിനും ഒരു വർഷം പോലും ആയുസ്സുണ്ടായിരുന്നില്ല.
രാഷ്ട്രീയ വിലക്ക്
1980-ലെ പട്ടാള അട്ടിമറീസമയത്ത് , മറ്റു പല ഉന്നത രാഷ്ട്രീയനേതാക്കളെയുമെന്ന പോലെ, എജവിത്തിനും രാഷ്ട്രീയപ്രവർത്തനത്തിൽ നിന്നും വിലക്ക് കൽപ്പിക്കപ്പെട്ടു.
1987-ൽ ഈ വിലക്ക് നീങ്ങിയതോടെ അദ്ദേഹം ഡെമോക്രാറ്റിക് ലെഫ്റ്റ് പാർട്ടിയുടെ (ഡി.എസ്.പി.) അദ്ധ്യക്ഷനായി.
1985 രൂപീകരിക്കപ്പെട്ട ഈ കക്ഷി അതുവരെ ബുലന്ത് എജവിത്തിന്റെ ഭാര്യയായിരുന്ന റഹ്ഷാൻ എജവിത് ആയിരുന്നു നയിച്ചിരുന്നത്.
1987-ൽ നടത്ത തിരഞ്ഞെടൂപ്പിൽ 10% വോട്ട് നേടാനാവാത്തതിനെത്തുടർന്ന് ഡി.എസ്.പിക്ക് പാർലമെന്റിൽ പ്രാതിനിത്യം ലഭിച്ചില്ല.
ഇത് എജവിത്തിന് പാർട്ടിയുടെ നേതൃസ്ഥാനത്തുനിന്നും ഒഴിവാകാൻ കാരണമായി.
എന്നാൽ 1988-ൽ വീണ്ടും കക്ഷിയുടെ നേതാവായി തിരഞ്ഞെടുക്കപ്പെട്ടു.
1991-ൽ നടന്ന തിരഞ്ഞെടുപ്പിൽ ഡെമോക്രാറ്റിക് ലെഫ്റ്റ് പാർട്ടി 10.75% വോട്ട് നേടൂകയും പാർലമെന്റിൽ 7 സീറ്റ് നേടുകയും ചെയ്തു.
അങ്ങനെ ഒരു ദശാബ്ദത്തിനു ശേഷം എജവിത് പാർലമെന്റിലെത്തി.
1995 -ലെ തിരഞ്ഞെടുപ്പിൽ 76 സീറ്റുകൾ നേടി, പാർട്ടി ബഹുദൂരം മുന്നേറി.
തിരഞ്ഞെടുപ്പിനു ശേഷം മദർലാൻഡ് കക്ഷിയുടെ നേതൃത്വത്തിൽ രൂപീകരിക്കപ്പെട്ട സർക്കാരിന് ഡി.എസ്.പി. പുറത്തു നിന്നു പിന്തുണനൽകിയിരുന്നെങ്കിലും ഈ സർക്കാർ അധികകാലം നിലനിന്നില്ല.
വീണ്ടും അധികാരത്തിൽ
1999-ലെ തിരഞ്ഞെടുപ്പിൽ 22% ജനകീയവോട്ടുകളും 128 പാർലമെന്റ് സീറ്റുകളും നേടി, ഡി.എസ്.പി. ഏറ്റവും വലിയ കക്ഷിയായി.
ദെവ്ലത് ബചേലിയുടെ നാഷണൽ ആക്ഷൻ പാർട്ടി , മദർലാൻഡ് പാർട്ടി എന്നിവയെ ഉൾപ്പെടുത്തി 351 അംഗങ്ങളുടെ പിന്തുണയിൽ ഡി.എസ്.പി., 1999 ജൂണിൽ ഒരു കൂട്ടുകക്ഷി സർക്കാർ രൂപീകരിച്ചു.
അങ്ങനെ ബുലന്ത് എജവിത് വീണ്ടും പ്രധാനമന്ത്രിയായി.
എജവിത്തിന്റെ ഈ ഭരണകാലം തികച്ചും നിരാശാജനകമായിരുന്നു.
1999-ൽ തുർക്കിയുടെ ജി.ഡി.പി. 6.4 ശതമാനം കുറവുണ്ടായി നാണ്യപ്പെരുപ്പം 66 ശതമാനവുമായിരുന്നു.
ബാങ്കിങ് മേഖല കടുത്ത പ്രതിസന്ധി നേരിട്ടു.
ബാങ്കിങ് രംഗത്തെ ഉന്നതരും രാഷ്ട്രീയക്കാരും ചേർന്ന സാമ്പത്തികതിരിമറികൾ പ്രശ്നങ്ങൾ കൂടുതൽ വഷളാക്കി.
സ്വകാര്യമേഖലയിലെ 13 ബാങ്കുകൾ‌ പാപ്പരായി.
കുറേ ബാങ്കുകളെ സർക്കാർ ഏറ്റെടുത്തതുമൂലം സർക്കാരിന്റെ സാമ്പത്തികസ്ഥിതിയും വഷളായി.
വൻ പൊതുമേഖലാസ്ഥാപനങ്ങളും അഴിമതിയിൽ മുങ്ങി.
2000 മേയ് മാസത്തിൽ അധികാരമേറ്റ പുതിയ പ്രസിഡണ്ട് അഹ്മെത് നെജ്ദെത് സെസർ , അഴിമതിക്കെതിരെ നടപടികളെടുക്കുന്നതിൽ പ്രധാനമന്ത്രി എജവിത്തിനെ വിമർശിച്ചു.
പ്രസിഡണ്ടും പ്രധാനമന്ത്രിയും തമ്മിലുള്ള തുറന്ന പോര് സാമ്പത്തികരംഗം വീണ്ടും വഷളാവുന്നതിലേക്ക് കാര്യങ്ങൾ നയിച്ചു.
പലിശനിരക്ക് ഇക്കാലത്ത് 150 ശതമാനം വരെയായി.
സാമ്പത്തികമാന്ദ്യം രണ്ടു മാസം കൊണ്ട് 5 ലക്ഷം പേരെ തൊഴിൽരഹിതരാക്കി ബുലന്ത് എജവിത്തും ജോർജ്ജ് ബുഷും 2002-ലെ ചിത്രം
യൂറോപ്യൻ യൂണിയനിലെ അംഗത്വത്തിനു വേണ്ടിയുള്ള വ്യവസ്ഥകൾ‌ പാലിക്കുന്നത് ലക്ഷ്യമാക്കി നിരവധി ഭരണഘടനാഭേദഗതികളും പരിഷ്കാരങ്ങളും നടപ്പാക്കി എന്നത് എജവിത്തിന്റെ കാലത്തെ പ്രധാന നേട്ടമാണ്.
പാർലമെന്റംഗങ്ങളുടെ മൂന്നിൽ രണ്ട് ഭൂരിപക്ഷത്തോടെ, ഭരണഘടനയിലെ 34 വകുപ്പുകൾ ഭേദഗതി ചെയ്തു.
1926 മുതൽ പ്രാബല്യത്തിലിരുന്ന സിവിൽ നിയമത്തിനു പകരം 2002 ജനുവരിയിൽ 1030 വകുപ്പുകളുള്ള ഒരു പുതിയ സിവിൽ നിയമം പാർലമെന്റ് പാസാക്കി.
ഇത് സ്ത്രീകൾക്ക് എല്ലാ മേഖലകളിലും പുരുഷന്മാരോടൊപ്പം തുല്യത ഉറപ്പാക്കി.
കൂടാതെ സ്ത്രീകൾക്കും പുരുഷന്മാർക്കും വിവാഹിതരാവുന്നതിനുള്ള കുറഞ്ഞ പ്രായം 18 ആയും നിജപ്പെടുത്തി, മുൻപ് ഇത് യഥാക്രമം പതിനഞ്ചും പതിനേഴുമായിരുന്നു.
പുതിയ നിയമങ്ങളനുസരിച്ച് രാഷ്ട്രീയപാർട്ടികളെ നിരോധിക്കൽ അത്ര എളുപ്പമല്ലാതാക്കി.
പട്ടാളഭരണകാലത്ത് പീഠിപ്പിക്കപ്പെട്ടവർക്ക് നഷ്ടപരിഹാരം നൽകുന്നതിനും നിയമങ്ങൾ കൊണ്ടുവന്നു.
വധശിക്ഷ ഒഴിവാക്കുകയും ന്യൂനപക്ഷമായ കുർദുകൾക്ക് വിദ്യാഭ്യാസത്തിനും വാർത്താവിനിമയത്തിനുമുള്ള അവകാശങ്ങളും നൽകിയതും പ്രധാനപ്പെട്ട പരിഷ്കാരങ്ങളായിരുന്നു.
എങ്കിലും പ്രധാനപ്രശ്നമായിരുന്ന അഴിമതി, രാജ്യത്തിന്റെ മതേതര അടിത്തറയെ തകർക്കുന്ന രീതിയിൽ തുടർന്നുകൊണ്ടേയിരുന്നു.
പ്രധാനമന്ത്രിയുടെ കാര്യാലയത്തിൽ പേഴ്സണൽ ഡയറക്റ്റർ ഉൾപ്പെട്ട ഒരു കൈക്കൂലിക്കേസ് ഒരു ടെലിവിഷനിലൂടെ പുറത്തുവന്നതിനെത്തുടർന്ന്, തന്റെ അഴിമതിവിരുദ്ധനടപടീകൾ പരാജയപ്പെട്ടെന്ന് എജവിത്തിന് സമ്മതിക്കേണ്ടീ വന്നു.
സാമ്പത്തികപ്രശ്നങ്ങളും അഴിമതിയും മൂലം, രാജ്യത്തെ മതേതരകക്ഷികളുടെ ജനപിന്തുണ കാര്യമായി കുറയുകയും പ്രതിപക്ഷത്തെ ഇസ്ലാമികവാദി കക്ഷിയായ വെർച്യൂ പാർട്ടി ശക്തമായ മുന്നേറ്റം നടത്തുകയും ചെയ്തു.
തൊട്ടടുത്ത തിരഞ്ഞെടുപ്പിൽ മതേതരകക്ഷികളുടെയെല്ലാം അടിത്തറയിളക്കാനും, വെർച്യൂ പാർട്ടിയുടെ പിൻഗാമിയും മിതവാദികക്ഷിയുമായ ജസ്റ്റിസ് ആൻഡ് ഡെവലപ്മെന്റ് പാർട്ടി അധികാരത്തിലെത്തിക്കുന്നതിലേക്കും ഇത് വഴിതെളിച്ചു.
അന്ത്യം അങ്കാറയിലെ ദേശീയശ്മശാനത്തിലുള്ള ബുലന്ത് എജവിത്തിന്റെ കല്ലറ
എജവിത്തിന്റെ അസുഖവും, അദ്ദേഹം തന്റെ ഉപപ്രധാനമന്ത്രിയെ പുറത്താക്കിയതും മൂലം 2002 ജൂലൈ മാസത്തിൽ അദ്ദേഹത്തിന്റെ ഡെമോക്രാറ്റിക് ലെഫ്റ്റ് പാർട്ടി പിളർന്നു.
128 പാർലമെന്റംഗങ്ങളിൽ പകുതി പേർ ന്യൂ തുർക്കി പാർട്ടി എന്ന പുതിയ രാഷ്ട്രീയകക്ഷിയുണ്ടാക്കി.
ഇത് പൊതുതിരഞ്ഞെടുപ്പിലേക്കും വഴിതെളിച്ചു.
2002 നവംബർ 3-ന് നടന്ന തിരഞ്ഞെടുപ്പിൽ ഡി.എസ്.പിക്കും അതിന്റെ സഖ്യകക്ഷികൾക്കും 10% കുറഞ്ഞ ജനപിന്തുണ നഷ്ടപ്പെടുകയും പാർലമെന്റിൽ സ്ഥാനം നഷ്ടപ്പെടുകയും ചെയ്തു.
2004-ൽ എജവിത് സജീവരാഷ്ട്രീയത്തിൽ നിന്നും വിരമിച്ചു.
മസ്തിഷ്കാഘാതത്തെത്തുടർന്ന് 2006 മേയ് 18-ന് അങ്കാറയിലെ ഗുലാൻ സൈനികാശുപത്രിയിൽ പ്രവേശിപ്പിക്കുകയും അവിടെ വച്ച് 2006 നവംബർ 5-ന് ബുലന്ത് എജവിത് മരണമടഞ്ഞു.
ശരീരം, അങ്കാറയിലെ തുർക്കിഷ് ദേശീയശ്മശാനത്തിലാണ് അടക്കം ചെയ്തിരിക്കുന്നത്.
ബുലന്ദ് ദർവാസ ഇംഗ്ലീഷ് വിലാസം https://ml.wikipedia.org/wiki/Buland_Darwaza
ഉത്തർപ്രദേശിലെ ആഗ്രയിൽ നിന്നും 43 കി.
മീ അകലെ ഉള്ള ഫത്തേപ്പൂർ സിക്രിയിലാണ്‌ ബുലന്ദ് ദർവാസ സ്ഥിതി ചെയ്യുന്നത്.
ഖന്ദേശ് കീഴടക്കിയതിന്റെ ഓർമയ്ക്കായി അക്‌ബർ‍ ചക്രവർത്തി പണികഴിപ്പിച്ചതാണ് ഇത്.
രാജ്യത്തെ ഏറ്റവും വലിയ കവാടമാണ്‌ ബുലന്ദ് ദർവാസ.
ഇതിന്റെ നിർമ്മാണം 1569-ൽ തുടങ്ങി 1588-ൽ പൂർത്തിയായി.
ഉയരം ഏകദേശം 40 അടി എന്നു കണക്കാക്കപ്പെടുന്നു.
ഈ കവാടം ചുവന്ന കല്ല് കൊണ്ടും വെള്ള മാർബിൾ കല്ല് കൊണ്ടും നിർമിച്ചതാണ്.
ബുറൂജ് ഇംഗ്ലീഷ് വിലാസം https://ml.wikipedia.org/wiki/Al-Burooj
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ എൺപത്തിഅഞ്ചാം അദ്ധ്യായമാണ്‌ ബുറൂജ് (നക്ഷത്രമണ്ഡലങ്ങൾ).
സൂക്തങ്ങൾ : 22 മുൻപുള്ള സൂറ: ഇൻ‌ഷിഖാഖ് ഖുർആൻ അടുത്ത സൂറ: ത്വാരിഖ് സൂറത്ത്
(അദ്ധ്യായം) 85
ബുറെവി ചുഴലിക്കാറ്റ്
തെക്കേ ഇന്ത്യയിലും ശ്രീലങ്കയിലും ഇപ്പോൾ വ്യാപകമായി വീശിക്കൊണ്ടിരിക്കുന്ന കൊടുങ്കാറ്റാണ് ബുറെവി ചുഴലിക്കാറ്റ്.
നവംബർ 28 ന് രൂപംകൊണ്ട ഒരു ന്യൂനമർദ്ദത്തെ തുടർന്നാണ് ബ്യൂറേവി ഉത്ഭവിച്ചത്.
നവംബർ 30 ന്  ഇത് കൂടുതൽ ശക്തമായി.
കാലാവസ്ഥാ ചരിത്രം Map plotting the track and intensity of the storm, according to the Saffir–Simpson scale
നവംബർ 28 ന് ആഷെ തീരത്താണ് ആദ്യമായി ന്യൂന മർദ്ദം രൂപപ്പെട്ടത്.
നവംബർ 30 ന് ഇത് ക്രമേണ വർദ്ധിച്ചു.
അന്നുതന്നെ ജെടിഡബ്ല്യുസി ഒരു ഉഷ്ണമേഖലാ ചുഴലിക്കാറ്റ് രൂപീകരണ അലേർട്ട് നൽകി.
ഡിസംബർ 1 ന് 3:00 UTC ന്, ഒരു ഈ കാറ്റ് കൊടുങ്കാറ്റായി രൂപപ്പെട്ടു.
ബ്യൂറേവി എന്ന് പേര് ഈ കാറ്റിന് നിർദേശിച്ചത് മാലിദ്വീപാണ് .
തയ്യാറെടുപ്പുകൾ ഐ‌എം‌ഡി നൽകിയ കൊടുങ്കാറ്റ് മുന്നറിയിപ്പ്
ചുഴലിക്കാറ്റിനെ തുടർന്ന് ദക്ഷിണ തമിഴ്‌നാട് , ദക്ഷിണ കേരളം , ശ്രീലങ്ക എന്നിവിടങ്ങളിൽ അലേർട്ട് പ്രഖ്യാപിച്ചിട്ടുണ്ട്.
ഡിസംബർ രണ്ടിന് ഐ‌എം‌ഡി തെക്കൻ തമിഴ്‌നാട്ടിനും തെക്കൻ കേരളത്തിനും ഓറഞ്ച് സന്ദേശം നൽകി.
തമിഴ്‌നാട്
63 ദുരിതാശ്വാസ കേന്ദ്രങ്ങൾ തുറന്നു.
ജലസേചന ടാങ്കുകളിലെ വിടവ് തടയാൻ 30,000 സാൻഡ്ബാഗുകൾ തൂത്തുക്കുടി ജില്ലയിൽ സ്ഥാപിച്ചിട്ടുണ്ട്.
തിരുവനന്തപുരം , ആലപ്പുഴ , കൊല്ലം , എന്നീ ജില്ലകളിൽ റെഡ് അലർട്ടും പത്തനംതിട്ട .
കോട്ടയം , ഇടുക്കി , എറണാകുളം എന്നിവയ്ക്ക് ഓറഞ്ച് അലേർട്ടും  പ്രഖ്യാപിച്ചു ആഘാതം ഇതും കാണുക 2020 ൽ ഉഷ്ണമേഖലാ ചുഴലിക്കാറ്റുകൾ 2020 ഉത്തരേന്ത്യൻ മഹാസമുദ്ര ചുഴലിക്കാറ്റ് സീസൺ 2000 ശ്രീലങ്ക ചുഴലിക്കാറ്റ് ഓക്കി ചുഴലിക്കാറ്റ് ഗജ ചുഴലിക്കാറ്റ് പരാമർശങ്ങൾ ↑ ↑ ↑ ↑ ↑ ↑ ↑ ↑ ↑ ↑ ബാഹ്യ ലിങ്കുകൾ ആർ‌എസ്‌എം‌സി ന്യൂഡൽഹി ഇന്ത്യൻ കാലാവസ്ഥാ വകുപ്പ് സംയുക്ത ടൈഫൂൺ മുന്നറിയിപ്പ് കേന്ദ്രം Archived 2018-02-02 at the Wayback Machine .
തത്സമയ ട്രാക്കിംഗ്: ബ്യൂറേവി ചുഴലിക്കാറ്റ്
ബഫലോ ദേശീയ നദി ഇംഗ്ലീഷ് വിലാസം https://ml.wikipedia.org/wiki/Buffalo_National_River
വടക്കൻ അർക്കൻസാസ്സിൽ സ്ഥിതിചെയ്യുന്ന ഒരു നദിയാണ് ബഫലോ നദി .
അമേരിക്കൻ ഐക്യനാടുകളിൽ ദേശീയനദിയായി നിർണ്ണയിക്കപ്പെട്ട ആദ്യത്തെ നദിയാണിത്.
ഈ നദിയുടെ ആകെ നീളം 153 മൈലാണ് (246 കിലോമീറ്റർ).
നദിയുടെ 135 മൈലുകൾ (217 കിലോമീറ്റർ) വരുന്ന നിമ്ന്ന ഭാഗം നാഷണൽ പാർക്ക് സർവീസ് കൈകാര്യം ചെയ്യുന്ന ഒരു ഏരിയയുടെ പരിധിക്കുള്ളിലായാണ്.
നദിയുടെ ഈ ഒഴുക്കുഭാഗം ബഫലോ ദേശീയ നദിയായി പ്രഖ്യാപിക്കപ്പെട്ടിരിക്കുന്നു.
പടിഞ്ഞാറേ ദിശയിൽനിന്ന് കിഴക്കോട്ട് ന്യൂട്ടൺ, സീർസി, മരിയൺ, ബാക്സസ്റ്റർ കൌണ്ടികളിലൂടെയാണ് ഈ വഴി നദി ഒഴുകുന്നത്.
ഒസാർക്ക്സ് മേഖലയിലെ ബോസ്റ്റൺ പർവതനിരകളിലെ ഏറ്റവും ഉത്തുംഗമായ ഭാഗത്തുനിന്നുഭവിക്കുന്ന ഈ നദി എർബി എന്ന ചരിത്രപ്രാധാന്യമുള്ള സ്ഥലത്തിനു സമീപത്തുകൂടി സ്പ്രിംഗ്ഫീൽഡ് പീഠഭൂമിയിലേയ്ക്ക് ഒഴുകി വൈറ്റ് നദിയിൽ ചേരുന്നതിന് മുൻപായി സേലം പീഠഭൂമിയുടെ ഒരു ഭാഗത്തുകൂടിയും കടന്നുപോകുന്നു.
സംസ്ഥാനത്തെ എൽക് കൂട്ടങ്ങളുടെ ഒരേയൊരു വാസഗേഹമാണ് ഈ ഉദ്യാനം.
ഓസാർക്ക് ദേശീയ വനത്തിലൂടെ ഒഴുകുന്ന നദിയുടെ മേൽഭാഗം യു.എസ് ഫോറസ്റ്റ് സർവീസ് ആണ് കൈകാര്യം ചെയ്യുന്നത്.
ഇത് നാഷണൽ സീനിക് റിവർ, നാഷണൽ വൈൽഡ് റിവർ എന്നിവയായി നിർണ്ണയിക്കപ്പെട്ടിരിക്കുന്നു.
ഈ ഭാഗം പാർക്ക് സർവീസ് ഉദ്യാനമായി ആയി കൈകാര്യം ചെയ്യുന്ന പ്രദേശത്തിന്റെ ഭാഗമല്ല, പക്ഷേ ഒസാർക്ക് ദേശീയ വനത്തിന്റെ ഭാഗമായാണ് ഇത് പരിപാലിക്കപ്പെടുന്നത്.
മുള്ളൻ പല്ലി ഇംഗ്ലീഷ് വിലാസം https://ml.wikipedia.org/wiki/Horned_lizard
വടക്കെ അമേരിക്കയിൽ കാണപ്പെടുന്ന ഒരിനം പല്ലികളാണ് മുള്ളൻ പല്ലി - horned lizard (ജനുസ്- Phrynosoma ).
ഇവയ്ക്ക് മുള്ളൻ തവള എന്നും പേരുണ്ട്.
ശരീരം മുഴുവൻ ചെറിയ മുള്ളുകൾ നിറഞ്ഞിരിക്കുന്നു.
ആക്രമിക്കാൻ വരുന്നവർക്കു നേരെ തീതുപ്പുന്നതുപോലെ തുപ്പി ഭയപ്പെടുത്തുന്നു.
മുള്ളൻ പാവൽ ഇംഗ്ലീഷ് വിലാസം https://ml.wikipedia.org/wiki/Momordica_cochinchinensis
കേരളത്തിൽ കണ്ടുവരുന്ന ഒരുതരം പാവലാണ് മുള്ളൻ പാവൽ .
( ശാസ്ത്രീയനാമം : Momordica cochinchinensis ) .
സ്വീറ്റ് ഗോർഡ്, മധുരപ്പാവൽ, മധുരക്കയ്പ,  വെൺപാവൽ എന്നെല്ലാം ഇതിനെ വിളിച്ച് വരുന്നു.
മുള്ളൻ പാവലിന്റെ കായയുടെ പുറം മുഴുവനും മിനുസമുള്ള മുള്ളുകളാണ്.
ഇതിൽ ആൺചെടിയും പെൺചെടിയും വ്യത്യാസമായുണ്ട്.
ഇളം കായക്ക് നല്ല പച്ച നിറമാണ്.
കായ മൂക്കുമ്പോൾ നിറഭേദമുണ്ടായി ചുവക്കുന്നു.
ഉള്ളിൽ ബ്രൗൺ അല്ലെങ്കിൽ ചുവപ്പുനിറമുള്ള വിത്തുകൾ.
കൃഷിരീതി
സാധാരണ പാവൽ നടുന്ന പോലെ തന്നെയാണ് ഇതിന്റെ കൃഷിരീതിയും.
വിത്ത് മുളപ്പിച്ചും തണ്ട് വേരുപിടിപ്പിച്ചും വളർത്താം.
വിത്തുകൾ തണലിലുണക്കി പാകി മുളപ്പിക്കാം.
നാലോ അഞ്ചോ മുട്ടുകളുള്ള തണ്ട് മുറിച്ച് നടകയും ചെയ്യാം.
രണ്ടടി സമചതുരത്തിലെടുത്ത കുഴിയിൽ കാലിവളവും എല്ലുപൊടിയും മേൽ മണ്ണും ചേർത്ത് മൂടി തൈ നടാം.
ചെടിച്ചട്ടിയിലും ചാക്കിലും വളർത്താം.
പടരുന്നതിന് പന്തൽ നിർമ്മിക്കണം.
തൈ നട്ട് 2 മാസമാവുമ്പോൾ പുഷ്പിക്കും.
മികച്ച പച്ചക്കറിയാണ് മുള്ളൻ പാവൽ.
ധാരാളം ബീറ്റാ കരോട്ടിൻ അടങ്ങിയിട്ടുണ്ട്.
കായയിൽ അടങ്ങിയിരിക്കുന്ന ലൈക്കോപിൻ ഇതിനെ ഔഷധമൂല്യമുള്ളതാക്കുന്നു.
ഗാക് റൈസ് ഗാക്‌റൈസ്
മുള്ളൻ പാവക്കയുടെ വിത്തും അല്ലികളും ചേർത്ത് അരികൊണ്ട് തയ്യാറാക്കുന്ന ഒരു വിഭവമാണ് ഗാക് റൈസ് .
വിയറ്റ്നാമിലെ ഒരു വിശേഷപ്പെട്ട ഭക്ഷണ പദാർത്ഥമാണ് ഇത്.
ഗാക് റൈസ് കഴിക്കുന്നവരിൽ രക്തത്തിലെ ബീറ്റാകരോട്ടിന്റെ അളവ് താരതമ്യേന കൂടുതലാണെന്നാണ്  കണ്ടെത്തൽ
ചിത്രശാല മുള്ളൻ പാവൽ വിത്തുക മുള്ളൻ പാവൽ  കായ്കൾ മുള്ളൻ പാവൽ - ചെടിച്ചട്ടിയിൽ വളർത്തിയ നിലയിൽ മുള്ളൻ പാവൽ - പൂവ്(ചിത്രീകരണം) മുള്ളൻ പാവൽ - പഴുത്ത കായ്കൾ മുള്ളൻ പാവൽ പഴുത്ത കായ(ഛേദം) ഇതും കാണുക പാവൽ കാട്ടു പാവൽ നാടൻപാവൽ എരുമപ്പാവൽ അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Momordica cochinchinensis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Momordica cochinchinensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മുള്ളൻ പന്നി (കുടുംബം) ഇംഗ്ലീഷ് വിലാസം https://ml.wikipedia.org/wiki/Old_World_porcupine
അണ്ണാൻ ഉൾപ്പെടുന്ന കരണ്ടുതീനി നിരയിലെ ഒരു കുടുംബമാണ് മുള്ളൻ പന്നികൾ .
ഈ നിരയിലെ ഏറ്റവും വലിപ്പമേറിയ ജീവിയാണ് മുള്ളൻ പന്നി.
ഇവയുടെ ശരീരമാസകലം നീണ്ട മുള്ളുകൾ കാണപ്പെടുന്നു.